Document ID: 32007R1538

KOMMISSIONENS FORORDNING (EF) Nr. 1538/2007
af 20. december 2007
om ændring af forordning (EF) nr. 327/98 om åbning og forvaltning af visse toldkontingenter for indførsel af ris og brudris
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1095/96 af 18. juni 1996 om iværksættelse af indrømmelserne i liste CXL, der blev udarbejdet efter afslutningen af forhandlingerne i forbindelse med artikel XXIV, stk. 6, i GATT (1), særlig artikel 1,
under henvisning til Rådets forordning (EF) nr. 1785/2003 af 29. september 2003 om den fælles markedsordning for ris (2), særlig artikel 13, stk. 4, og
ud fra følgende betragtninger:
(1)
Artikel 3 i Kommissionens forordning (EF) nr. 327/98 (3) begrænser gyldigheden af eksportlicenser udstedt af visse tredjelande med henblik på indgivelse af importlicensansøgninger i det pågældende kontingentår.
(2)
Denne bestemmelse udgør en administrativ belastning for EF-myndighederne, selv om spørgsmålet om disse licensers gyldighed og kontrollen af dem hovedsagelig hører under eksportlandenes myndigheder. Det er således hverken rimeligt eller nødvendigt at opretholde bestemmelsen som betingelse for importlicensansøgningernes berettigelse. Den bør derfor ophæves.
(3)
Forordning (EF) nr. 327/98 bør ændres i overensstemmelse hermed.
(4)
Foranstaltningerne i denne forordning er i overensstemmelse med udtalelse fra Forvaltningskomitéen for Korn -
UDSTEDT FØLGENDE FORORDNING:
Artikel 1
Artikel 3, stk. 3, i forordning (EF) nr. 327/98 ophæves.
Artikel 2
Denne forordning træder i kraft på dagen for offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 20. december 2007.

Labels: 3
17